CELEX: 32016D1899
Language: el
Date: 2016-10-26 00:00:00
Title: Εκτελεστική απόφαση (ΕΕ) 2016/1899 της Επιτροπής, της 26ης Οκτωβρίου 2016, για την τροποποίηση των αποφάσεων 92/260/ΕΟΚ, 93/197/ΕΟΚ και 2004/211/ΕΚ όσον αφορά την προσωρινή αποδοχή και τις εισαγωγές εγγεγραμμένων ίππων από ορισμένα μέρη της Αιγύπτου [κοινοποιηθείσα υπό τον αριθμό C(2016) 6791] (Κείμενο που παρουσιάζει ενδιαφέρον για τον ΕΟΧ)

28.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 293/42
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/1899 ΤΗΣ ΕΠΙΤΡΟΠΉΣ
   της 26ης Οκτωβρίου 2016
   για την τροποποίηση των αποφάσεων 92/260/ΕΟΚ, 93/197/ΕΟΚ και 2004/211/ΕΚ όσον αφορά την προσωρινή αποδοχή και τις εισαγωγές εγγεγραμμένων ίππων από ορισμένα μέρη της Αιγύπτου
   
      
         [κοινοποιηθείσα υπό τον αριθμό C(2016) 6791]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2009/156/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (1), και ιδίως το άρθρο 12 παράγραφοι 1 και 4, το άρθρο 15 στοιχείο α), καθώς και την εισαγωγική φράση και τα στοιχεία α) και β) του άρθρου 19,
   Εκτιμώντας τα ακόλουθα:
   
               (1)
            
            
               Η οδηγία 2009/156/ΕΚ καθορίζει τους όρους υγειονομικού ελέγχου που διέπουν τις εισαγωγές ζώντων ιπποειδών στην Ένωση. Η εν λόγω οδηγία εξουσιοδοτεί την Επιτροπή να θεσπίζει, μεταξύ άλλων, τους ειδικούς όρους για την προσωρινή αποδοχή και τις εισαγωγές στην Ένωση εγγεγραμμένων ιπποειδών.
            
         
               (2)
            
            
               Η απόφαση 92/260/ΕΟΚ της Επιτροπής (2) προβλέπει ότι τα κράτη μέλη επιτρέπουν την προσωρινή αποδοχή εγγεγραμμένων ίππων στην Ένωση από τις τρίτες χώρες που απαριθμούνται στο παράρτημα I της εν λόγω οδηγίας. Το εν λόγω παράρτημα περιλαμβάνει καταλόγους τρίτων χωρών στις οποίες εφαρμόζεται επίσημη περιφερειοποίηση και κατατάσσει τις εν λόγω τρίτες χώρες σε συγκεκριμένες υγειονομικές ομάδες ανάλογα με την κατάσταση της υγείας τους.
            
         
               (3)
            
            
               Η απόφαση 93/197/ΕΟΚ της Επιτροπής (3) προβλέπει ότι τα κράτη μέλη επιτρέπουν τις εισαγωγές στην Ένωση εγγεγραμμένων ιπποειδών και ιπποειδών για αναπαραγωγή και κρεατοπαραγωγή από τις τρίτες χώρες που απαριθμούνται στο παράρτημα I της εν λόγω οδηγίας. Το εν λόγω παράρτημα περιλαμβάνει καταλόγους τρίτων χωρών στις οποίες εφαρμόζεται επίσημη περιφερειοποίηση και κατατάσσει τις εν λόγω τρίτες χώρες σε συγκεκριμένες υγειονομικές ομάδες ανάλογα με την κατάσταση της υγείας τους.
            
         
               (4)
            
            
               Με την απόφαση 2004/211/ΕΚ της Επιτροπής (4) θεσπίζεται κατάλογος των τρίτων χωρών ή περιοχών τους, στην περίπτωση που εφαρμόζεται περιφερειοποίηση, από τις οποίες τα κράτη μέλη επιτρέπεται να εισάγουν ζώντα ιπποειδή και σπέρμα, ωάρια και έμβρυα ιπποειδών. Στο παράρτημα I της εν λόγω απόφασης παρατίθεται ο κατάλογος και κατατάσσονται οι τρίτες χώρες ή τα μέρη αυτών σε συγκεκριμένες υγειονομικές ομάδες.
            
         
               (5)
            
            
               Με τις αποφάσεις 92/260/ΕΟΚ, 93/197/ΕΟΚ και 2004/211/ΕΚ η Αίγυπτος είχε καταταχθεί στην υγειονομική ομάδα Ε. Ωστόσο, ύστερα από διενέργεια κτηνιατρικού ελέγχου στην Αίγυπτο τον Ιούνιο του 2010, αποφασίστηκε ότι η κατάσταση στην εν λόγω τρίτη χώρα ενδέχεται να αποτελέσει σοβαρό υγειονομικό κίνδυνο για τον πληθυσμό ιπποειδών της Ένωσης. Ως εκ τούτου, εκδόθηκε η απόφαση 2010/463/ΕΕ της Επιτροπής (5) για να διαγραφεί η καταχώριση για την Αίγυπτο στην υγειονομική ομάδα Ε, όπως παρατίθεται στο παράρτημα I των αποφάσεων 92/260/ΕΟΚ, 93/195/ΕΟΚ και 93/197/ΕΟΚ, και για να τροποποιηθεί η καταχώριση για την Αίγυπτο στο παράρτημα I της 2004/211/ΕΚ.
            
         
               (6)
            
            
               Η έννοια της «ζώνης ιπποειδών απαλλαγμένης από νόσο» (EDFZ) που έχει αναπτύξει ο Παγκόσμιος Οργανισμός για την Υγεία των Ζώων (OIE) (6) αντανακλά τις αρχές της περιφερειοποίησης που προβλέπονται στην οδηγία 2009/156/ΕΚ. Μια EDFZ είναι, συνεπώς, μέρος του εδάφους μιας χώρας υπό ειδική περιοχή υπό κτηνιατρική εποπτεία, η οποία είναι απαλλαγμένη από πολλαπλές συγκεκριμένες νόσους των ιπποειδών, και συνήθως καθορίζεται εκεί όπου δεν είναι εφικτή ή εφαρμόσιμη η καταπολέμηση και η εκρίζωση όλων των νόσων των ιπποειδών σε ολόκληρη την επικράτεια μιας χώρας. Ο διαχωρισμός των ιπποειδών στο εσωτερικό της EDFZ από άλλα ιπποειδή επιτυγχάνεται με την εφαρμογή της χρηστής διαχείρισης της βιοπροφύλαξης, με την εφαρμογή προτύπων και διαδικασιών πιστοποίησης, με τον σχεδιασμό έκτακτης ανάγκης και με την ταυτοποίηση όλων των ίππων που βρίσκονται στην EDFZ, καθώς και με την ικανότητα ιχνηλάτησης της κυκλοφορίας τους.
            
         
               (7)
            
            
               Τον Ιούνιο του 2016 η Αίγυπτος ζήτησε από την Επιτροπή να επανεξετάσει την κατάσταση της εν λόγω τρίτης χώρας εξαγωγής και υπέβαλε στοιχεία σχετικά με τη δημιουργία μιας EDFZ γύρω από το κτηνιατρικό νοσοκομείο των αιγυπτιακών ενόπλων δυνάμεων που βρίσκεται στα ανατολικά περίχωρα του Καΐρου. Η EDFZ συνδέεται μέσω ενός αυτοκινητόδρομου με τον διεθνή αερολιμένα του Καΐρου, που βρίσκεται σε απόσταση μικρότερη των 10 χιλιομέτρων.
            
         
               (8)
            
            
               Από την τεκμηρίωση που υπέβαλε η Αίγυπτος προκύπτει ότι οι εγγυήσεις που παρέχει η εν λόγω χώρα είναι επαρκείς για να επανατοποθετηθεί η Αίγυπτος στην υγειονομική ομάδα Ε και να επιτραπούν οι εισαγωγές εγγεγραμμένων ίππων από την EDFZ της Αιγύπτου.
            
         
               (9)
            
            
               Ως εκ τούτου, οι οδηγίες 92/260/ΕΟΚ, 93/197/ΕΟΚ και 2004/211/ΕΚ θα πρέπει να τροποποιηθούν αναλόγως.
            
         
               (10)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα I της απόφασης 92/260/ΕΟΚ τροποποιείται σύμφωνα με το παράρτημα I της παρούσας απόφασης.
   Άρθρο 2
   Το παράρτημα I της απόφασης 93/197/ΕΟΚ τροποποιείται σύμφωνα με το παράρτημα II της παρούσας απόφασης.
   Άρθρο 3
   Το παράρτημα I της απόφασης 2004/211/ΕΚ τροποποιείται σύμφωνα με το παράρτημα III της παρούσας απόφασης.
   Άρθρο 4
   Η παρούσα απόφαση απευθύνεται στα κράτη μέλη.
   
      Βρυξέλλες, 26 Οκτωβρίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 192 της 23.7.2010, σ. 1.
   
      (2)  Απόφαση 92/260/ΕΟΚ της Επιτροπής, της 10ης Απριλίου 1992, σχετικά με τους υγειονομικούς όρους και την υγειονομική πιστοποίηση που απαιτούνται για την προσωρινή αποδοχή καταχωρημένων ίππων (ΕΕ L 130 της 15.5.1992, σ. 67).
   
      (3)  Απόφαση 93/197/ΕΟΚ της Επιτροπής, της 5ης Φεβρουαρίου 1993, για τους υγειονομικούς όρους και την υγειονομική πιστοποίηση που απαιτούνται για την εισαγωγή εγγεγραμμένων ιπποειδών και ιπποειδών για την αναπαραγωγή και κρεατοπαραγωγή (ΕΕ L 86 της 6.4.1993, σ. 16).
   
      (4)  Απόφαση 2004/211/ΕΚ της Επιτροπής, της 6ης Ιανουαρίου 2004, για την κατάρτιση καταλόγου των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών και για την τροποποίηση των αποφάσεων 93/195/ΕΟΚ και 94/63/ΕΚ (ΕΕ L 73 της 11.3.2004, σ. 1).
   
      (5)  Απόφαση 2010/463/ΕΕ της Επιτροπής, της 20ής Αυγούστου 2010, για την τροποποίηση των αποφάσεων 92/260/ΕΟΚ, 93/195/ΕΟΚ, 93/197/ΕΟΚ και 2004/211/ΕΚ όσον αφορά την προσωρινή αποδοχή, την επανείσοδο έπειτα από προσωρινή εξαγωγή και τις εισαγωγές καταχωρισμένων ίππων καθώς και τις εισαγωγές σπέρματος ιπποειδών από ορισμένα μέρη της Αιγύπτου (ΕΕ L 220 της 21.8.2010, σ. 74).
   
      (6)  http://www.oie.int/en/our-scientific-expertise/specific-information-and-recommendations/international-competition-horse-movement/equine-disease-free-zones/
   
      ΠΑΡΑΡΤΗΜΑ I
      Στο παράρτημα I της απόφασης 92/260/ΕΟΚ, ο κατάλογος των τρίτων χωρών στην υγειονομική ομάδα Ε αντικαθίσταται από το ακόλουθο κείμενο:
      
         «Ηνωμένα Αραβικά Εμιράτα (AE), Μπαχρέιν (BH), Αλγερία (DZ), Αίγυπτος (3) (EG), Ισραήλ (4) (IL), Ιορδανία (JO), Κουβέιτ (KW), Λίβανος (LB), Μαρόκο (MA), Ομάν (OM), Κατάρ (QA), Σαουδική Αραβία (3) (SA), Τυνησία (TN), Τουρκία (3) (TR)».
      
   
   
      ΠΑΡΑΡΤΗΜΑ II
      Στο παράρτημα I της απόφασης 93/197/ΕΟΚ, ο κατάλογος των τρίτων χωρών στην υγειονομική ομάδα Ε αντικαθίσταται από το ακόλουθο κείμενο:
      
         «Ηνωμένα Αραβικά Εμιράτα (3) (AE), Μπαχρέιν (3) (BH), Αλγερία (DZ), Αίγυπτος (2) (3) (EG), Ισραήλ (5) (IL), Ιορδανία (3) (JO), Κουβέιτ (3) (KW), Λίβανος (3) (LB), Μαρόκο (MA), Μαυρίκιος (3) (MU), Ομάν (3) (OM), Κατάρ (3) (QA), Σαουδική Αραβία (2) (3) (SA), Τυνησία (TN), Τουρκία (2) (3) (TR)».
      
   
   
      ΠΑΡΑΡΤΗΜΑ III
      Το παράρτημα I της απόφασης 2004/211/ΕΚ τροποποιείται ως εξής:
      
                  1.
               
               
                  η εγγραφή για την Αίγυπτο αντικαθίσταται από το ακόλουθο κείμενο:
                  
                              «EG
                           
                           
                              Αίγυπτος
                           
                           
                              EG-0
                           
                           
                              Ολόκληρη η χώρα
                           
                           
                              E
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                        
                              EG-1
                           
                           
                              Η ζώνη ιπποειδών απαλλαγμένη ασθενειών που έχει καθοριστεί στο κτηνιατρικό νοσοκομείο των αιγυπτιακών ενόπλων δυνάμεων στην οδό El Nasr, απέναντι από το Al Ahly Club, Κάιρο και τον αυτοκινητόδρομο που συνδέει με τον διεθνή αερολιμένα του Καΐρου (βλέπε πλαίσιο 7 για λεπτομέρειες)
                           
                           
                              E
                           
                           
                              X
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —»
                           
                        
            
                  2.
               
               
                  προστίθεται το ακόλουθο πλαίσιο 7:
                  
                              «Πλαίσιο 7
                           
                        
                              EG
                           
                           
                              Αίγυπτος
                           
                           
                              EG-1
                           
                           
                              Η ζώνη ιπποειδών απαλλαγμένη ασθενειών (EDFZ) έκτασης περίπου 0,1 km2 που καθορίζεται γύρω από το κτηνιατρικό νοσοκομείο των αιγυπτιακών ενόπλων δυνάμεων στην οδό El-Nasr, απέναντι από το Al Ahly Club, στα ανατολικά περίχωρα του Καΐρου, (στη θέση 30°04′19,6″Β 31°21′16,5″Α), και 10 χιλιόμετρα αυτοκινητοδρόμου σύνδεσης με το οδικό δίκτυο El-Nasr και τον δρόμο προς το διεθνές αεροδρόμιο του Καΐρου.
                              
                                          α)
                                       
                                       
                                          Οριοθέτηση των ορίων της EDFZ:
                                          Από τη διασταύρωση της οδού EL Nasr με την οδό El-Shaheed Ibrahim El-Shaikh (στη θέση 30°04′13,6″ Β 31°21′04,3″ Α) κατά μήκος της οδού El-Shaheed Ibrahim El-Shaikh για περίπου 500 μέτρα βόρεια έως την πρώτη διασταύρωση με το “πέρασμα στο εσωτερικό των ενόπλων δυνάμεων” (“το πέρασμα”), στροφή δεξιά και κατεύθυνση κατά μήκος του περάσματος για περίπου 100 μέτρα ανατολικά, και πάλι στροφή δεξιά και κατεύθυνση κατά μήκος του περάσματος για 150 μέτρα νότια, στροφή αριστερά και κατά μήκος του περάσματος για 300 μέτρα ανατολικά, στροφή δεξιά και κατεύθυνση κατά μήκος του περάσματος για 100 μέτρα προς τα νότια έως την οδό El-Nasr, στροφή δεξιά και κατεύθυνση κατά μήκος της οδού El-Nasr για 300 μέτρα νοτιοδυτικά έως απέναντι από τη διασταύρωση της οδού El-Nasr με την οδό Hassan MA'moon, στροφή δεξιά και κατεύθυνση κατά μήκος του περάσματος για 100 μέτρα βόρεια, στροφή αριστερά και κατεύθυνση κατά μήκος του περάσματος για 120 μέτρα δυτικά, στροφή αριστερά και κατεύθυνση κατά μήκος του περάσματος για 200 μέτρα νότια, στροφή δεξιά και κατεύθυνση κατά μήκος της οδού EL Nasr για 100 μέτρα δυτικά έως τη διασταύρωση της οδού EL Nasr με την οδό El-Shaheed Ibrahim El-Shaikh.
                                       
                                    
                                          β)
                                       
                                       
                                          Οριοθέτηση των ορίων της ζώνης απομόνωσης πριν από την εξαγωγή εντός της EDFZ:
                                          Από το σημείο που βρίσκεται απέναντι από τη διασταύρωση της οδού El-Nasr με την οδό Hassan Ma'moon κατά μήκος του περάσματος για 100 μέτρα βόρεια, στροφή δεξιά και κατεύθυνση κατά μήκος του περάσματος για 250 μέτρα ανατολικά, δεξιά στροφή και κατεύθυνση κατά μήκος του περάσματος για 50 μέτρα νότια έως την οδό El-Nasr, στροφή δεξιά και κατεύθυνση κατά μήκος της οδού El-Nasr για 300 μέτρα νοτιοδυτικά έως τη διασταύρωση της οδού El-Nasr με την οδό Hassan Ma'moon.»